text: میٹنگ کے دوران باہمی سیکورٹی تعاون سے متعلق معاملات پر بھی تبادلہ خیال کیا گیا۔ دونوں وزراء نے سرحد پار سے کئے جانے والے جرائم کی روک تھام کی ضرورت پر زور دیا اور سرحدوں کو محفوظ بنانے کے مقصد میں کامیابی کے لئے مزید تعاون کی ضرورت پر رضا مندی کا اظہار کیا۔ طرفین نے سرحدوں پر بنیادی ڈھانچہ کے تحفظ سے متعلق زیر التوا معاملات کا جائزہ لیا اور ان معاملات کو حل کرنے کی سمت تیز رفتار اقدامات پر رضا مندی کا اظہار کیا۔ وزیر داخلہ جناب امت شاہ نے سرحد پار سے دستاویزات کے بغیر داخل ہونے والے افراد کی نقل و حرکت خاص طور پر شمال مشرق میں داخل ہونے والے افراد کے مسئلے پر بھارت کی تشویش کا اظہار کیا۔